gl en gl fr gl gl gl es pt en gl war gl es gl es gl gl gl gl it gl gl es gl gl gl gl gl gl it en es es en gl gl gl en gl gl gl gl gl gl gl gl it gl gl gl gl gl en gl en en pl en en en en gl en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en es gl gl gl gl
O Congreso Internacional UNVEX contribuirá a visibilizar as posibilidades que o Polo Aeroespacial de Galicia ofrece ao sector en España - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ O Congreso Internacional UNVEX contribuirá a visibilizar as posibilidades que o Polo Aeroespacial de Galicia ofrece ao sector en España
O Congreso Internacional UNVEX contribuirá a visibilizar as posibilidades que o Polo Aeroespacial de Galicia ofrece ao sector en España
Feb 26, 2020 | Sala de prensa | 0 comments
O conselleiro de Economía, Emprego e Industria, Francisco Conde, participou na presentación deste evento centrado nos vehículos non tripulados, que se celebrará en Santiago entre o 16 e o 18 de xuño
Agárdase a visita de máis de 5000 profesionais do sector procedentes de diferentes países, que terán a oportunidade de coñecer as capacidades do Centro de Investigación Aerotransportada de Rozas
Apunta que Galicia ten sabido impulsar, a través da colaboración público-privada, a creación e o crecemento dun novo sector de alta tecnoloxía como é o aeroespacial
Santiago de Compostela, 26 de febreiro de 2020.-  O conselleiro de Economía, Emprego e Industria, Francisco Conde, sinalou hoxe na presentación de Unvex 2020 que este encontro de referencia do sector dos vehículos non tripulados, que se celebrará en Santiago de Compostela entre o 16 e o 18 de xuño, contribuirá a visibilizar as posibilidades que o Polo Aeroespacial de Galicia ofrece a esta industria en España.
Na súa intervención, o conselleiro destacou que Galicia ten sabido impulsar, a través da colaboración público-privada, a creación e o crecemento dun novo sector de alta tecnoloxía como é o aeroespacial, que hoxe en día é estratéxico na industria da Comunidade. Neste sentido, Conde puxo en valor o traballo das empresas e startups galegas vinculadas ao sector, os centros tecnolóxicos e as universidades, que desde o Polo Aeroespacial de Galicia traballan para ofrecer novos produtos e solucións innovadoras no ámbito dos sistemas non tripulados.
O encontro Unvex 2020, no que se agarda a visita de máis de 5000 profesionais do sector procedentes de diferentes países, e a participación de medio cento de empresas, celebrará a súa sexta edición por primeira vez en Galicia. Tal e como incidou o conselleiro, os participantes terán ocasión de comprobar in situ as capacidades do Centro de Investigación Aerotransportada de Rozas, en Castro de Rei (Lugo).
A iniciativa desenvólvese nun momento clave para o sector, pola entrada en vigor do novo marco regulatorio europeo para as operacións con drons. Ademais, servirá para abordar as posibilidades que ofrecen os vehículos aéreos non tripulados na prestación de servizos públicos. Trátase dun eido no que Galicia lidera a posta en marcha de varios proxectos pioneiros, poñendo os drons ao servizo da Administración para a prestación de mellores servizos públicos á cidadanía.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok